***Candyman 3: Day of the Dead*** var en amerikansk slasher-film fra 1999 regissert av Turi Meyer. Hovedrollene spilles av Tony Todd og Donna D'Errico. Dette var den tredje filmen i Candyman-serien etter Candyman fra 1992 og Candyman: Farewell to the Flesh fra 1995. Historien følger Caroline, datteren til Annie Tarrant og en etterkommer av Candyman. Filmen hadde premiere i USA den 9. juli 1999.

Handling
--------

Historien finner sted i 2020. Caroline McKeever er datter av Annie Tarrant og Paul McKeever fra den andre filmen, og hun er dermed en direkte etterkommer av Candyman. En dag deltar Caroline ved en galleri-begivenhet arrangert av kunstneren Miguel Velasco i Los Angeles. Caroline tilkaller Candyman ved å si navnet hans fem ganger foran et speil. Kort tid etter blir Miguel og kjæresten hans Lena myrdet av Candyman. En lokal kriminell gjeng bryter seg inn i Miguels galleri, og de stjeler maleriene som handler om Candyman. Caroline snakker med romkameraten Tamara om Candyman. Det blir avslørt via flashback at Candyman tidligere hadde myrdet Carolines demens-rammede mor, med en krok som han bruker i stedet for en vanlig hånd. Men det ble antatt at dødsfallet var et selvmord.

Men etter at Miguel og kjæresten hans ble myrdet går Caroline til bestemoren sin, en psykisk healer, som informerer Caroline om at hun må ødelegge den gode delen av Candyman for å eliminere den onde delen av ham. Hun viser Caroline visjoner om at den gode delen av Candyman ligger i maleriene hans. Etter at Candyman dreper Carolines romkamerat Tamara, blir Caroline tatt inn til avhør hos politiet. En erfaren etterforsker ved navn L.V. Sacco blir myrdet av Candyman. Dette gjør at hans kollega, etterforsker Samuel Deacon Kraft, gir Caroline skylden for Saccos dødsfall. Caroline går til en forlatt bygning for å få tak i maleriene fra gjengen som hadde stjålet dem fra Miguels galleri. Men hun blir tatt til fange, og slått bevisstløs. Hun våkner bundet til en stol og kneblet. Gjengen tilkaller Candyman i håp om å ofre Caroline, men Candyman dreper hele gjengen i stedet.

Candyman forsøker å overbevise henne om å gi livet sitt til ham. Imidlertid ødelegger Caroline et portrett av ham med en krok, noe som får et lignende sår til å dukke opp på Candyman. Når et stearinlys setter fyr på maleriet bryter Candyman ut i flammer. Men etterforsker Samuel Deacon Kraft dukker opp og forsøker å drepe henne, før han blir skutt av en annen etterforsker som hadde fulgt etter dem. Caroline påstår deretter at det var Kraft som hadde vært Candyman-morderen hele tiden. Hun er dermed overbevist om at Candyman ikke lenger eksisterer.

Skuespillere
------------

* Tony Todd som Candyman / Daniel Robitaille
* Donna D'Errico som Caroline McKeever
* Nick Corri som David De La Paz
* Ernie Hudson Jr. som etterforsker Jamal Matthews
* Wade Williams som Samuel Deacon Kraft
* Robert O'Reilly som etterforsker L.V. Sacco
* Lombardo Boyar som Enrique
* Lupe Ontiveros som Abuela
* Lillian Hurst som en blomster-selger
* Elizabeth Guber som etterforsker Jamie Gold
* Mark Adair-Rios som Miguel Velasco.
* Nicole Contreras som Cristina De La Paz
* Rena Riffel som Lena.
* Mike Moroff som Tino.
* Chris Van Dahl som Ornte.
* Alexia Robinson som Tamara.
* Elizabeth Hayes som Annie Tarrant
* Laura Mazur som Caroline Sullivan
* Jud Meyers som Fritz.
* Leonardo Guerra som en ung gutt.

Eksterne lenker
---------------

* Internet Movie DataBase